sv en da nl ca da da de es da da da da da da da da da da da nb sv da da en da nn da cs da da da de da da da da da da da da da da da da da nl da en da da es nl da
Ny struktur for byggesagsbehandling | Guldborgsund Kommune
23.9.2022 10:28:22 CEST | Guldborgsund Kommune
Ny struktur for byggesagsbehandlingen skal give byggeansøgere en bedre forventning om, hvornår deres sag er færdigbehandlet. Samtidig oprettes et erhvervsteam, som både kan behandle byggeansøgninger fra erhvervslivet og ansøgninger om større boligbebyggelser.
Siden januar sidste år er antallet af årsværk i byggesagsafdelingen i Guldborgsund Kommune næsten fordoblet. Her ses to af de medarbejdere, der hver dag hjælper borgere og erhvervsliv med deres byggesager. Foto: Guldborgsund Kommune.
Det går fremad med byggesagsbehandlingen i Guldborgsund Kommune. Siden januar sidste år er antallet af årsværk i byggesagsafdelingen næsten fordoblet. Samtidig rammer kommunen nu målet om, at alle byggesager er forhåndsscreenet inden for de lovede 7 dage, hvis afsenderen har sendt alle relevante sagsakter ind fra start.
Sidste års tiltag på byggesagsområdet har dog også givet en udfordring for både ansøgere og byggesagsbehandlere. Sidste år blev der nemlig også indført en prioriteret rækkefølge, som sagerne følger, når de rammer afdelingen. Erhvervssager først, nye rækkehuse- og enfamilieshuse efter, så sommerhuse, og så de mindre byggerier, såsom et anneks, garage eller drivhus.
Den prioritering har dog gjort det svært at forventningsafstemme med byggeansøgerne i forhold til hvor lang tid en sag vil tage at behandle. Derfor fjernes den prioritering nu – det har Teknik, Klima og Miljøudvalget besluttet på deres seneste møde.
"Både borgere og medarbejderne har givet klart udtryk for at prioriteringen har givet flere udfordringer end fordele. Ansøgerne ønsker at få oplyst en forventet sagsbehandlingstid, så de ved, hvornår de kan begynde at bygge. Det er helt forståeligt, og derfor laver vi nu en prioritering, hvor sagerne er ligestillet og behandles i den rækkefølge, de kommer ind til afdelingen," siger formand for Teknik, Klima og Miljøudvalget Annemette S. Johnsen.
I forbindelse med den nye struktur oprettes et erhvervsteam, så medarbejderne her bliver specialiseret i de sager som ofte er mere komplekse at sagsbehandle såsom større boligbebyggelser.
"Det er vigtigt, at vi stadig har et fokus på erhvervslivet, så vi understøtter et godt og attraktivt erhvervsklima i kommunen. Derfor opretter vi et erhvervsteam, som bliver specialister på området. Vores forventning er derfor, at erhvervslivet på trods af, at vi fjerner den prioriterede rækkefølge ikke vil opleve forringelser, som for eksempel længere sagsbehandlingstider, tværtimod. Både erhvervslivet og borgerne skulle gerne opleve en forbedret sagsbehandling, som samtidig ikke øger sagsbehandlingstiden," siger udvalgsformanden.
Den nye struktur for sagsbehandlingen træder i kraft fra den 1. oktober 2022.
Afdelingsleder Bolig & Byggesag, Andy Rasmussen, telefon: 25 18 08 23
Annemette S. JohnsenFormand for Teknik, Klima og Miljøudvalget
Siden januar sidste år er antallet af årsværk i byggesagsafdelingen i Guldborgsund Kommune næsten fordoblet. Her ses to af de medarbejdere, der hver dag hjælper borgere og erhvervsliv med deres byggesager. Foto: Guldborgsund Kommune.
Information om Guldborgsund Kommune
54 73 10 00http://www.guldborgsund.dk/
Følg pressemeddelelser fra Guldborgsund Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Guldborgsund Kommune
Borgerne i Guldborgsund Kommune er trygge i deres nabolag3.10.2022 13:50:20 CEST | Pressemeddelelse
Borgerne i Guldborgsund Kommune føler sig mere trygge end borgerne i resten af politikredsen og gennemsnittet for hele Danmark. Det viser tal fra den seneste tryghedsundersøgelse fra 2021 i Sydsjællands og Lolland-Falsters Politi, og det glæder borgmester Simon Hansen.
Åbningsfest på Kulturfabrikken3.10.2022 06:30:00 CEST | Pressemeddelelse
Kulturfabrikken åbner dørene til fornyede faciliteter og inviterer til en mini festivaldag fyldt med spændende aktiviteter for børn og unge og deres voksne. Det sker lørdag d. 8. oktober fra kl. 10.00.
Nyt dagbehandlingstilbud får borgere ud af misbrug30.9.2022 07:00:00 CEST | Pressemeddelelse
Et nyt, intensivt dagbehandlingstilbud i Guldborgsund Kommunes socialpsykiatri har så gode resultater, at Socialudvalget nu forlænger forsøgsperioden. Planen er, at tilbuddet skal gøres permanent efter forsøgsperiodens udløb.
Kom med dine gode ideer til udviklingen af Guldborgsund Kommune29.9.2022 11:00:00 CEST | Pressemeddelelse
Hvad er det største potentiale i Guldborgsund og hvad skal der til, for at udnytte det? Hvis du har idéer til kommuneplanen, vil vi være glade for at modtage dem! Du kan enten møde fysisk op eller benytte dig af en elektronisk platform.
Konkurrence: Hvad skal den nye stadionhal hedde?29.9.2022 06:15:00 CEST | Pressemeddelelse
Det er borgerne i Guldborgsund Kommune, der skal bestemme, hvad den nye stadionhal i Nykøbing skal hedde. Derfor udskriver Guldborgsund Kommune en navnekonkurrence, hvor alle har mulighed for at byde ind med et godt navn til hallen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022